ઉચ્ચ સત્તાધારી સૂત્રોના જણાવ્યા અનુસાર ભારતમાં આતંકી હુમલા કરવા માટે આઈએસનો મોડ્યુલ નવા આતંકીઓને ટ્રેનિંગ આપવાની યોજના બનાવી રહ્યો હતો. આ માટે તેલંગણા કે ઉત્તર પ્રદેશમાં ટ્રેનિંગ કેમ્પ કે ઉત્તર પ્રદેશમાં ટ્રેનિંગ કેમ્પ યોજવા માટે વિચારાણા ચાલી રહી હતી. કેમ્પમાં આતંકવાદીઓને આઈડી બોમ્બ બનાવવાથી લઈને બીજા શસ્ત્રો ચલાવવા સુધીની તાલીમ આપવાની હતી. જોકે ઉત્તર પ્રદેશ કે તેલંગણામાં ક્યા સ્થળની ટ્રેનિંગ કેમ્પની પસંદગી કરવામાં આવી હતી તે હજુ જાણવા મળ્યું નથી.